RAPORT INDIVIDUAL I KONSULTIMIT PUBLIK

për projektligjin:

“Për disa shtesa dhe ndryshime në ligjin nr.162/2020 "Për prokurimin publik", të ndryshuar”

1. Titulli i projekt aktit

Projektligji “Për disa shtesa dhe ndryshime në ligjin nr. 162, datë 23.12.2020 “Për prokurimin publik, të ndryshuar”.

Projektligji “Për disa shtesa dhe ndryshime në ligjin nr. 162, datë 23.12.2020 “Për prokurimin publik, të ndryshuar” është përgatitur bazuar në Direktivën 2014/24/BE dhe Direktivën 2014/25/BE, me synim përafrimin e të gjithë ligjit me Direktivat e BE, në kuadër të procesit të integrimit europian dhe hapjes së negociatave për anëtarësim në Bashkimin Europian.

Shqipëria, në tetor të vitit 2024 mbajti tryezën e parë ndërqeveritare me Bashkimin Europian, ku hapi negociatat për Grupkapitullin 1 “Themeloret”, grupkapitull ky i cili bën pjesë në Kapitulli 5 “Prokurimi Publik”.

Në këtë kuadër, përsa i përket Kapitullit 5, u vendosën nga Komisioni Europian 3 piketa mbyllëse, ku njëra ndër 3 piketat mbyllëse të lëna nga Këshilli Europian (KE) është “Shqipëria përafron plotësisht kuadrin e saj ligjor kombëtar me acquis të BE-së, në lidhje me të gjitha fushat e prokurimit publik...”.

Për këtë arsye, me qëllim përshpejtimin e procesit të përafrimit të plotë të legjislacionit shqiptar me acquis të BE në fushën e prokurimit publik që të sigurohet përmbushja e kriterit mbyllës të sipërcituar, duke përafruar plotësisht legjislacionin kombëtar me atë të Bashkimit Europian u pa e nevojshme hartimi i këtij projektligji. Përvec transpozimit të parashikimeve të Direktivave të BE domosdoshmëria e hartimit të tij erdhi edhe nga nevoja për të rregulluar dhe përmirësuar më tej kuadrin ligjor të prokurimit publik, nisur nga problematikat e ndeshuara në praktikë.

2. Kohëzgjatja e konsultimeve

Specifikoni kohëzgjatjen e përgjithshme të konsultimeve publike sa i përket ditëve të punës, përfshirë datën e hapjes dhe mbylljes së konsultimeve publike; nëse kohëzgjatja ishte më e shkurtër se 20 ditë pune e paraparë me ligj, jepni arsye për shkurtimin e kohëzgjatjes.
Konsultimi publik për projektligjin “Për disa shtesa dhe ndryshime në ligjin nr. 162, datë 23.12.2020 “Për prokurimin publik, të ndryshuar” u zhvillua për një periudhë prej 20 ditësh pune, nëpërmjet publikimit në RENJKP, duke filluar nga data 23.6.2026 deri në datën 21.7.2026, në përputhje me kërkesat e ligjit nr. 146/2014 “Për njoftimin dhe konsultimin publik”.

3. Metoda e konsultimit

Listoni të gjitha metodat e konsultimit të përdorura, të tilla si konsultimet elektronike (Regjistri Elektronik, posta elektronike, faqet e internetit, etj.), Takimet publike, seancat e organeve këshilluese…, dhe siguroni informacione për afatin kohor, kohëzgjatjen dhe afatet e tyre. Shpjegoni se si u shpërnda informacioni mbi konsultimet e hapura, si u ftuan palët e interesuara të kontribuojnë. Përfshini gjithashtu aktivitete nga konsultimet paraprake nëse janë organizuar të tilla).

Metodat e konsultimit të përdorura për projektligjin “Për disa shtesa dhe ndryshime në ligjin nr. 162, datë 23.12.2020 “Për prokurimin publik, të ndryshuar”, ishin:

· Konsultimi elektronik përmes Regjistrit Elektronik, RENJK (23.6.2026 - 21.7.2026);
· Konsultim elektronik nëpërmjet faqjes zyrtare të Agjencisë së Prokurimit Publik;
· Konsultimi nëpërmjet komunikimit elektronik (posta elektronike).
Publikimi i projektligjit u bë në datë 23.6.2026 dhe nëpërmjet një njoftimi të publikuar online në RENJK, të gjitha palët e interesuara: (1) organet publike; 2) shtetasit e Republikës së Shqipërisë dhe grupet e interesit; 3) personat fizikë të huaj me vendqëndrim të përhershëm në Republikën e Shqipërisë, si dhe personat juridikë të huaj, të regjistruar në Republikën e Shqipërisë) ishin të ftuar për të paraqitur komentet dhe rekomandimet e tyre për projektaktin, në adresën: info@app.gov.al.

Data e mbylljes së procesit të konsultimit ishte 21.7.2026.

4. Palët e interesit të përfshira

Listoni të gjithë palët e interesuara, qoftë organizata apo individë, të cilët kanë dhënë komente/kontribut në konsultimet publike përmes metodave të ndryshme të konsultimit, gjatë gjithë procesit të hartimit.
Përmendni gjithashtu numrin dhe strukturën e palëve të interesuara që morën pjesë në takime publike ose seanca të organeve këshilluese.
Specifikoni palët e interesuara që morën pjesë në grupin e punës për hartimin e aktit.

Gjatë procesit të konsultimit publik, janë dërguar komente vetëm nëpërmjet postës elektronike, konkretisht nga Ministria e Arsimit dhe Galeria Kombëtare e Arteve.

5. Pasqyra e komenteve të pranuara me arsyetimin e komenteve të pranuara/ refuzuara

Gruponi komentet/ propozimet e pranuara sipas çështjes që ato ngritën;
Gruponi komente të ngjashme së bashku dhe renditni palët e interesuara që i ngritën ato;
Shpjegoni cili ishte vendimi i marrë dhe sqaroni shkurtimisht arsyet për të.

